wickkiey/tamil-wikipedia-chunked huggingface dataset:
# நரசிங் மேத்தா

**நரசிங் மேத்தா** (Narsinh Mehta) (1414–1481), வைணவ சமயக் கவிஞரும், கிருஷ்ண பக்தரும் ஆவார்.
குஜராத்தி மொழி இலக்கியத்தின் வளர்ச்சிக்கு முன்னோடியாக திகழ்ந்த நரசிங் மேத்தா பாடிய வைஷ்ணவ ஜன தோ எனும் பாடல் மகாத்மா காந்திக்கு மிகவும் விருப்பமான ஒன்றாகும்.
பிருந்தாவனம் சென்று கிருஷ்ணரின் ராசலீலைகள் குறித்து 22,000 கீர்த்தனைகள் குஜராத்தி மொழியில்
இயற்றியுள்ளார்.
# கூகை ஆந்தை

**களஞ்சிய ஆந்தை** (*Barn owl*) (*டைட்டோ ஆல்பா*) என்பது உலகில் மிகவும் பரவலாக காணப்படும் ஆந்தை இனமாகும். இது துருவ மற்றும் பாலைவனப் பகுதிகளைத் தவிர அனைத்து இடங்களிலும் காணப்படுகிறது. இமயமலைக்கு வடக்கே ஆசியாவிலும், பெரும்பாலான இந்தோனேசியா மற்றும் சில பசிபிக் தீவுகளில் காணப்படுகிறது. இது பொதுவாக கூகை ஆந்தை என்றும் அழைக்கப்படுகிறது.
# கூகை ஆந்தை

## உடலமைப்பு

36 செ.மீ. - வட்ட வடிவமான இதன் முகத்தினைச் சுற்றி விறைத்து நிற்கும் பலவகை நிறங்கள் கொண்ட தூவிகள் இருக்கும். சாம்பல் நிற உடலில் கருப்பு காணலாம். மார்பும் வயிறும் ஆழ்ந்த பழுப்புப் புள்ளிகளோடு பட்டு நிறத்தை ஒத்த வெண்மையாக இருக்கும்.
# கூகை ஆந்தை

## காணப்படும் பகுதிகள், உணவு

தமிழகம் எங்கும், பழைய கோட்டைகள், பாழடைந்த வீடுகள், புழக்கத்தில் இல்லாத கிணறு ஆகியவற்றில் பகலில் பதுங்கி இருந்து தாக்கும் ஆற்றல் இதன் கண்களுக்கு இல்லாததால் காக்கை முதலிய பறவைகள் தாக்கும்போது தன்னைக் காத்துக் கொள்ள இயலாததாக உள்ளது. சிட்டுக்குருவி, எலி, சுண்டெலி, ஆகியவற்றை உணவாகக்கொள்ளும். இது **உழவர்களுக்கு உற்ற தோழன்** என்ற பெருமையைப் பெறுகின்றது. பறக்கும்போது இறக்கைகளிலிருந்து ஒலி எழுவதில்லை. இதனால் எதிர்பாராது இரவில் இதனை எதிர்ப்படுவோர் அஞ்சி இதனை *சாக்குருவி* என அழைக்கின்றனர். பலவகைக் குரல்களில் உரக்கக் கத்தும். இதன் குரல் கரகரப்பாக திட்டுவதுபோல அமையும்.
# கூகை ஆந்தை

## இனப்பெருக்கம்

ஆண்டு முழுவதும் மரங்களின் பொந்துகளிலும் பாழடைந்த கட்டிடங்களிலும் 4 முதல் 7 முட்டைகள் இடும். தோற்றத்தில் இதனை ஒத்த புல்கூகை Grass Owl, T.capensis மேற்குத் தொடர்ச்சி மலைசார்ந்த பகுதிகளில் புல் உயரமாக வளர்ந்திருக்கும் காடுகளில் காணப்படுகிறது. தரையில் புல்லிடையே பகலில் பதுங்கியிருந்த இரவில் எலி முதலியவற்றை வேட்டையாடும் மரங்களை நாடிச்செல்லும் பழக்கம் இல்லாதது.
# அடாலஜ் படிக்கிணறு

**அடாலஜ் படிக்கிணறு** (Adalaj Stepwell) (, , , ), குஜராத் மாநிலத்தின் அகமதாபாத் நகரத்திலிருந்து வடக்கே 18 கி.மீ. தொலைவிலும்; மாநிலத் தலைநகரம் காந்திநகரிலிருந்து 5 கி.மீ. தொலைவிலும் உள்ள அடாலஜ் புறநகரில் உள்ளது. இப்படிக்கிணற்றின் தூண்கள், பக்கவாட்டுச் சுவர்கள் மற்றும் படிகளில் இலைகள், பறவைகள், மீன்கள் போன்ற அழகிய வேலைப்பாடுகளுடன் கூடிய சிற்பங்கள் செதுக்கப்பட்டுள்ளது.  
அடாலஜ் படிக்கிணற்றை வகேலா வம்ச மன்னரான வீர் சிங் வகேலாவின் நினைவாக அவரது மனைவி ருத்தாபாய் 1499ல் கட்டினார். இந்தப் படிக்கிணறு இந்து - இஸ்லாமியக் கட்டிடக் கலைக்கு ஒரு எடுத்துக்காட்டாக விளங்குகிறது.  
குடிநீர் மற்றும் சமையலுக்கு பயன்படும் இப்படிக்கிணற்றின் கரையில் இந்துக்களின் திருவிழாக்களுக்களும், புனிதச் சடங்குகளும் மேற்கொள்ளப்பட்டது. வணிகப் பாதையில் அமைந்த இப்படிகிணற்றின் அருகில் வணிகர்களின் குதிரைகள், ஒட்டகங்கள், கழுதைகள் மற்றும் பணியாட்கள் தங்கி நீரைப் பருகி ஓய்வெடுத்துச் செல்வர்.
# அடாலஜ் படிக்கிணறு

## படிக்கிணற்றின் அமைப்பு

சோலாங்கி கட்டிடக் கலையில், ஐந்து தளங்களுடன் கூடிய ஆழமான இப்படிக்கிணறு எண்கோண வடிவில், மணற்கற்களால் கட்டப்பட்டது. ஒவ்வொரு தளமும், அழகிய சிற்பங்களால் செதுக்கப்பட்ட தூண்கள் கொண்டது. இப்படிகிணற்றில், மழைக் காலங்களில் நீரை சேமித்து, நீர் பற்றாக்குறை காலங்களில் இக்கிணற்றிலிருந்து நீரை பயன்படுத்துவர்.
# அடாலஜ் படிக்கிணறு

## காணொளிகள்

- அடாலஜ் படிக்கிணறு
- அடாலஜ் படிக்கிணறு
# அடாலஜ் படிக்கிணறு

## இதனையும் காண்க

- படிக்கிணறு
- இராணியின் கிணறு
- சாந்த் பௌரி
- சூரியன் கோயில், குஜராத்
# இராணுவ மருத்துவக் கல்லூரி (இந்தியா)

**இராணுவ மருத்துவக் கல்லூரி** Armed Forces Medical College (AFMC) மகாராஷ்டிர மாநிலத்தின் புனேவில் இந்தியப் பாதுகாப்புப் படைகளால் நிர்வகிக்கப்படும் ஒரு மருத்துவக்கல்லூரியாகும். 1948-ம் ஆண்டு இரண்டாம் உலகப்போருக்குப் பின் பி சி ராய் குழுவின் பரிந்துரையின் பேரில் இந்தியப் பாதுகாப்புப் படைகளின் மருத்துவ சேவைக்காக நிறுவப்பட்ட ஒரு கல்லூரியாகும்.
# சௌமியா சுவாமிநாதன்

**சௌமியா சுவாமிநாதன்** ஒரு இந்திய குழந்தைநல மற்றும் காச நோய் ஆராய்ச்சி மருத்துவர் ஆவார். இவர் அக்டோபர் 3, 2017 அன்று உலக சுகாதார அமைப்பின் திட்டங்களுக்கான துணை இயக்குநராக நியமிக்கப்பட்டார். இதற்கு முன்பு இவர் இந்திய அரசின் சுகாதாரம் மற்றும் குடும்பநல அமைச்சகத்தின் செயலாளராகவும், இந்திய மருத்துவ ஆராய்ச்சி சபையின் இயக்குநராகவும் பணியாற்றினார்.
# சமந்தா இரத்தினம்

**சமந்தா இரத்தினம்** (*Samantha Ratnam*, **சமந்தா ரட்ணம்**, பிறப்பு: 1977) ஆத்திரேலிய சமூக சேவையாளரும், அரசியல்வாதியும் ஆவார். இவர் ஆத்திரேலியா, விக்டோரியா மாநில பசுமைக் கட்சியின் தலைவரும் ஆவார். இவர் விக்டோரியா சட்டமன்ற உறுப்பினரும், முன்னாள் மோர்லாந்து நகரசபை முதல்வரும் ஆவார்.
# சமந்தா இரத்தினம்

## வாழ்க்கைக் குறிப்பு

இங்கிலாந்தில் இலங்கைத் தமிழ் பெற்றோருக்கு இரட்டைக் குழந்தைகளில் ஒருவராக 1977 ஆம் ஆண்டில் பிறந்த சமந்தா இலங்கையில் வளர்ந்தார். சமந்தாவின் குடும்பத்தினர் 1983 கறுப்பு யூலை இனக்கலவரத்தில் பாதிக்கப்பட்டு ஐரோப்பா, மற்றும் கனடா சென்று, இறுதியாக ஆத்திரேலியாவில் குடிபுகுந்தனர். இவரது பெற்றோர் யாழ்ப்பாணம், மானிப்பாயைச் சேர்ந்த மேதர் குடும்பத்தைச் சேர்ந்தவர்கள்.  
சமந்தா மெல்பேர்ண் பல்கலைக்கழகத்தில் பயின்று இளங்கலைப் பட்டத்தையும், பின்னர் சமூக சேவையில் இளங்கலை சிறப்புப் பட்டத்தையும் பெற்றார். 2015 ஆம் ஆண்டில் அதே பல்கலைக்கழகத்தில் இளைஞர் சமூகவியலில் முனைவர் பட்டம் பெற்றார்.  
சமந்தா ரட்ணம் அகதிகள் நலத்திட்டங்களுக்காக பல்வேறு அமைப்புகளில் பணிபுரிந்துள்ளார்.  
2016 ஆம் ஆண்டில் மோர்லாந்து நகரசபைத் தலைவராக நகரசபை உறுப்பினர்களால் தேர்ந்தெடுக்கப்பட்டார்.  
பழங்குடிகளை அவமதிக்கும் வகையில் சனவரி 26 ஆத்திரேலியா நாளில் குடியுரிமை வழங்கும் நிகழ்வுகளை நகரசபைகள் நிறுத்தவேண்டும் என்ற கோரிக்கை எழுந்த போது, அதற்கு ஆதரவாக சமந்தா தனது மோர்லாந்து நகரசபையில் தீர்மானம் கொண்டுவந்து நிறைவேற்றினார். 2017 அக்டோபர் 11 இல் தனது நகரசபைப் பதவியைத் துறந்தார்.
# சமந்தா இரத்தினம்

## 2016 நடுவண் தேர்தல்

2016 ஆம் ஆண்டில் நடைபெற்ற ஆத்திரேலிய நடுவண் தேர்தலில் பசுமைக் கட்சியின் சார்பாக வில்சு தேர்தல் தொகுதியில் சமந்தா போட்டியிட்டார். வில்சு தொகுதியில் பசுமைக் கட்சிக்கு 10% அதிக வாக்குகள் கிடைத்திருந்தாலும், தொழிற் கட்சியைச் சேர்ந்த பீட்டர் காலில் 4.88 % அதிகப்படியான வாக்குகளால் வெற்றி பெற்றார்.
# சமந்தா இரத்தினம்

## விக்டோரிய மாநில அரசியல்

ஆத்திரேலிய விக்டோரியா மாநில பசுமைக் கட்சியின் தலைவர் கெர்க் பார்பர் அரசியலில் இருந்து இளைப்பாறுவதாக அறிவித்ததை அடுத்து, சமந்தா ரட்ணம் அக்கட்சியின் தலைவராக 2017 அக்டோபர் 12 அன்று அறிவிக்கப்பட்டார். விக்டோரியா மாநில சட்டமன்றத்தில் கிரெக் பார்பரின் இடத்திற்கு சமந்தா தேர்ந்தெடுக்கப்பட்டார்.
# பன்னாட்டுப் பெண் குழந்தைகள் நாள்

**பன்னாட்டுப் பெண் குழந்தைகள் நாள்** (*International Day of the Girl Child*, *Day of the Girl*, *International Day of the Girl*) என்பது ஐக்கிய நாடுகள் சபை அறிவித்த ஒரு பன்னாட்டு நினைவு நாள் ஆகும். பெண் குழந்தைகளுக்கான உரிமைகளையும் சுதந்திரத்தையும் பாதுகாக்கப்பட வேண்டிய அவசியத்தை உணர்த்த அக்டோபர் 11 ஆம் நாளை பன்னாட்டு பெண் குழந்தைகள் தினமாக ஐநா 2011 ஆம் ஆண்டில் அறிவித்தது. இந்த நாள் கனடாவினால் தீர்மானிக்கப்பட்டு பிற நாடுகளால் முன்மொழியப்பட்டு உலகமே ஏற்றுக்கொண்டது. இந்நாளில் உலகமெங்கும் பெண் குழந்தைகள் பாதுகாப்பு குறித்தான விழிப்புணர்வு பரப்புரைகள் மேற்கொள்ளப்படுகிறது.  
பாலின சமத்துவம், சகல துறைகளிலும் சமத்துவமான வாய்ப்பு, கல்வி உரிமை, பாதுகாப்பு, அங்கீகாரம், வளர்ச்சியை அதிகரித்தல், வன்முறைகளை களைதல் போன்றனவற்றிற்கு சமூகம் ஒத்துழைப்புக் கொடுத்து இந்தப்பெண் குழந்தைகள் நினைத்ததை சாதிக்க உறுதுணையாக நின்று, இவர்கள் பின்னாளில் சாதனைப்பெண்களாக மிளிர வைக்கும் அவசியத்தை நினைவுகூரும் நாள்.  
பெண் குழந்தைகள் பிறப்பு என்பது பெற்றோருக்கு ஏற்படும் பொருளாதார சுமை என்கின்ற கருத்தியலை மாற்றியமைக்கவும் இவ்வுலகில் உயிர்கள் ஒவ்வொன்றும் தோன்றவும் சுதந்திரமாய் வாழவும் இயற்கையான உரிமைகள் உள்ளன் என்பதை உணர்த்தவும் இந்நாளில் பல நடவடிக்கைகளை தன்னார்வ அமைப்புகள் மக்கள் நல அரசகள் உலகம் முழுவதும் முன்னெடுக்கப்படுகிறது.
# சாம்பவர்

**சாம்பவர்** (*Sambavars*) இந்திய மாநிலமான தமிழ்நாடு மற்றும் கேரளாவில் வாழுகின்ற ஓர் இனக்குழுவினர் ஆவார். இச்சமூகத்தினர் பெரும்பாலும் கன்னியாகுமரி மாவட்டத்தில் காணப்படுகிறார்கள்.
# சாம்பவர்

## முக்கியமான நபர்கள்

- **நாஞ்சில் வள்ளுவன்** - நாஞ்சில் நாட்டை ஆண்ட மன்னன்.
- **கேசவன் சாம்பவர்** - அழகியபாண்டியபுரத்தின் மிகப்பெரும் நிலக்கிழார்.
- **மகாராசன் வேதமாணிக்கம்** - கன்னியாகுமரியின் முதல் புரொடஸ்டண்ட் கிறிஸ்தவர், முதல் சமூக சீர்திருத்தவாதி.
- **கண்டன் குமரன்** - கேரள சமூக சீர்திருத்தவாதி.
- **ஏ. கே. செல்லையா** - 1952ல் குளச்சல் தொகுதி (சமஉ).
- **சாம்ராஜ்** - 1952ல் தோவாளை தொகுதி, (சமஉ).
- **குமரி முத்து** - திரைப்பட நடிகர்.
- **கலாபவன் மணி** - திரைப்பட நடிகர்.
- கற்காடு லெமூரியன் - அரசியல்வாதி,எழுத்தாளர்.
- **சோமன் சாம்பவர்** - தலைவர், கேரள சாம்பவர் சொசைட்டி.
- **வை. தினகரன்** - தலைவர், TNDRPM.
# ஐசானியேசுவர சிவன் கோவில்

**ஐசானியேசுவர சிவன் கோவில்**, இந்தியாவின் ஒடிசாவின் தலைநகரான புவனேசுவரில் அமைந்துள்ள ஒரு சிவன் கோவில் ஆகும். இது கி.பி. 13ஆம் நூற்றாண்டில் கட்டப்பட்டது. இது புவனேசுவரின் பழைய நகரில் உள்ள மாநகர சபை வைத்தியசாலைக்கு அண்மையில் அமைந்துள்ளது. இக்கோவிலில் மூலவர் கிழக்கு நோக்கியுள்ளார். இங்கு மகா சிவராத்திரி, மகர சங்கராந்தி, ருத்திராபிடேகம், ஜலாபிடேகம் முதலியன முக்கிய விழாக்களாக அமைகின்றன.
# முட்டல் ஏரி

**முட்டல் ஏரி**, தமிழ்நாட்டின் சேலம் மாவட்டத்தில் ஆத்தூர் வட்டத்தில் அமைந்துள்ள ஓர் ஏரியாகும்.
# முட்டல் ஏரி

## அமைவிடம்

ஆத்தூரில் இருந்து, 5 கி.மீ., தொலைவில், கல்லாநத்தம் ஊராட்சி, கல்வராயன்மலை அடிவாரத்தில் முட்டல் கிராமம் உள்ளது. இது முட்டல் மலையிலிருந்து அருவியாக ஒடி பின் ஏரியில் சென்றடைகிறது. இந்நீரின் மூலம் பல ஏக்கர் விவசாய நிலங்கள் பாசனவசதி பெற்கிறது.அங்கு செல்ல, டவுன் பஸ் வசதி உள்ளது. அங்குள்ள முட்டல் ஏரி மற்றும் வனப்பகுதிகளில், புள்ளிமான், காட்டெருமை, காட்டுப்பன்றி, மயில் உள்ளிட்ட வனவிலங்கு, பறவைகள், நீர்வீழ்ச்சிகள் உள்ளன.
# முட்டல் ஏரி

## சுற்றுலாத்தலம்

2016ல், சுற்றுலா பயணிகள் தங்க, மூங்கில் குடில்கள் கொண்ட தங்கும் விடுதிகள், படகு சவாரி அமைக்கப்பட்டன. முட்டல் ஏரி ஆழப்படுத்தாததால், தற்போது சொட்டு தண்ணீர் கூட இல்லாமல் வறண்டு கிடக்கிறது. சுற்றுலா பயணிகள் வருகை இல்லாததால், மூங்கில் உள்ளிட்ட குடில்கள், படகுகள் பயனற்ற நிலையில் உள்ளது.
# முட்டல் ஏரி

## வலைத்தளம்

அமைவிடம் முட்டல் ஏரி அமைவிடம்
# எம். என். எத்திராஜ்

**எத்திராஜ் வண்ணார்** அல்லது **எம்.எத்திராஜுலு** (*M.Ethirajulu*, செப்டம்பர் 19, 1919 – செப்டம்பர் 18, 1970) சலவைத் தொழிலாளர் சங்கத்தில் முக்கிய தலைவராகப் பணியாற்றியவர். வண்ணார் சமூகத்தில் தமிழ்நாடு சட்டமன்ற மேலவைக்குத் தெரிவு செய்யப்பட்ட முதலாவது உறுப்பினர். வண்ணார் சமூகத்தை சுயமரியாதை இயக்கத்துடன் இணைப்பதற்கான முயற்சியில் அவர் மிகவும் மறக்கமுடியாதவராக இருக்கிறார்.
# எம். என். எத்திராஜ்

## ஆரம்ப வாழ்க்கை

எம்.என்.எத்திராஜ் பரங்கிப்பேட்டை அருகில், மாணிக்கம்-நாவம்மாள் தம்பதியருக்கு மூத்த மகனாக மிகவும் ஏழைக் குடும்பத்தில் பிறந்தார். தங்கள் குடும்ப தொழிலில் ஈடுபடுவதை விரும்பாததால், கல்வி கற்க மிகவும் விருப்பப்பட்டார். அவரது உறவினர் "சாமியார்" என்பவர் அவரைக் கடலூர் அழைத்து வந்து உதவினார். 1937 ஆம் ஆண்டு சென்னை உயர்நிலைப் பள்ளியில் பள்ளிப்படிப்பை முடித்தார்.
# எம். என். எத்திராஜ்

## அரசியல் வாழ்க்கை

உடன் எத்திராஜ்]]
அனைத்து இந்திய சலவைத் தொழிலாளர் மாநாடு சென்னையில் கே. காமராஜ் முன்னிலையில் நடைபெற்றது. 1969 ஆம் ஆண்டு டோபி பேரணி நடத்தப்பட்ட போது எத்திராஜ் கைது செய்யப்பட்டார். தமிழ்நாடு காங்கிரஸ் பொதுக்கூட்டத்தில் மேலவைக்கு யாரை அனுப்ப வேண்டும் என்பதில் கடுமையான போட்டி இருந்தது. அப்போது காமராஜ் அவர்களால் எத்திராஜ் தேர்வு செய்யப்பட்டார். தங்கள் சமூகம் தாழ்த்தப்பட்டோர் பட்டியலில் சேர்க்க வேண்டுமென்று, தமிழ்நாடு வந்த இந்திரா காந்திக்கு எதிராக கருப்பு கொடி காட்டப்பட்டது. 1970 ஆம் ஆண்டு தென் ஆற்காடு காங்கிரசு அலுவலகத்தில் காவல்துறை மூலம் எத்திராஜ் தாக்கப்பட்டார். மூன்றாவது முறையாக சட்டசபை உறுப்பினராகும் வாய்ப்பு பெற்றார். அனைத்து இந்திய டோபி சங்கம், தமிழ்நாடு வண்ணார் சங்கம் எனப் பல அமைப்புகளைத் தொடங்கினார். தென் ஆற்காடு பாரத் சேவா சமாஜ் அணி உறுப்பினராகவும் இருந்தார். மிகவும் பிற்படுத்தப்பட்ட மக்களின் குழு உறுப்பினராகவும் இருந்தார். மேலும் "சலவை மணி" இதழ் ஆசிரியராக இருந்தார். அவர் சேர்ந்த சமூகம் கன்னியாகுமரி மற்றும் செங்கோட்டை மாவட்டத்தில் தாழ்த்தப்பட்ட சமுதாயமாக இருந்தது. மற்ற மாவட்டத்தில் மிகவும் பிற்பட்ட சமுதாயமாக இருந்தது. இதை அவர் தமிழக அரசின் பார்வைக்குக் கொண்டு வந்தார். தன்னுடைய சமூகத்தை அனைத்து மாவட்டத்திலும் தாழ்த்தப்பட்டோர் பட்டியிலில் சேர்க்க வற்புறுத்தினர். மாநில அளவில் சமுதாய மாநாடுகளை அமைத்து அரசின் பார்வைக்கு அவர் சார்ந்த சமூகத்தின் நிலைமையை திரும்ப பார்க்க செய்தார். சலவை சோடா மிக குறைந்த விலையில் கிடைக்க மத்திய அரசை தொடர்புகொண்டு பெற்றுத்தந்தார்.
# எம். என். எத்திராஜ்

## மறைவு

மூன்றாவது முறையாக சட்டப்பேரவை உறுப்பினராக இருக்கும் போது உடல் நிலை சரியில்லாமல் அவதிப்பட்டார். 1970 ஆம் ஆண்டு மாரடைப்பு மூலம் அவர் உயிர் பிரிந்தது. அவரது மறைவிற்கு காமராசர், மு. கருணாநிதி உட்பட பல அரசியல் தலைவர்கள் கலந்து கொண்டனர். அஞ்சலிக் கூட்டம் நடைபெற்றது. காங்கிரஸ் கட்சியின் மூத்த தலைவர் ஜி. கே. மூப்பனார் சென்னை திருவெற்றியூரில் அவருடைய சிலையைத் திறந்து வைத்தார்.
# இந்திய நறுமணப் பொருட்களின் பட்டியல்

நறுமணப் பொருட்கள் இந்தியா மற்றும் பிற ஆசிய நாடுகளில், கி.மு. 2000 முதலே பயன்படுத்தியதாகக் குறிப்புகள் உள்ளன. இதற்கு உதாரணமாக இராமாயணத்தில், கிராம்பும், இலவங்கப்பட்டையும் பயன்படுத்தியதாகக் குறிப்பிட்டுள்ளது.  
இந்தியாவில், இந்த நறுமணப் பொருட்கள் பல்வகை உணவுகளில் பல காரணங்களுக்காகப் பயன்படுத்தப்படுகின்றன. சுவையான குழம்பு வகைகள் முதல் இனிப்பு வகைகள் வரை இவை பயன்படுத்தப்படுகின்றன. இவை முழுமையாகவோ, பொடியாகவோ, வறுத்ததாகவோ அல்லது வெட்டியதாகவோ உணவுகளில் சேர்க்கப்படுகின்றன. சில சமயங்களில் உணவின் பரிமாற்றத் தோற்றத்தை மேம்படுத்தும் அழகுப்பொருளாகவும், பல சமயங்களில் உணவுடன் கலந்த மருந்தாகவும் உபயோகப்படுத்தப்படுகின்றன.
# கௌசல்யா ஹார்ட்

**கௌசல்யா ஹார்ட்** யுசி பெர்க்லி பல்கலைக்கழகத்தைச் சேர்ந்த ஒரு தமிழறிஞர் ஆவார். இவர் சங்கத் தமிழ் இலக்கியங்களை ஆங்கிலத்தில் மொழிபெயர்த்தமைக்காகவும், பல தமிழ் பாடநூல்களை எழுதியுள்ளமைக்காகவும் நன்கு அறியப்படுகிறார்.
# கௌசல்யா ஹார்ட்

## வாழ்க்கை

கௌசல்யா ஹார்ட் தமிழ்நாட்டின் மதுரையில் 1930-ல் பிறந்தார். தன்னுடைய முதுகலைப் படிப்பை அண்ணாமலைப் பல்கலைக்கழகத்தில் 1962-ல் முடித்த இவர் அயல் நாட்டைச் சேர்ந்த மற்றொரு தமிழ் அறிஞரான ஜார்ஜ் எல். ஹார்ட்(George L. Hart) என்பவரை மணம்புரிந்தார்..
# கௌசல்யா ஹார்ட்

## பணி

இவர் எழுதிய 'தொடங்குனர்களுக்கான தமிழ்' எனப் பொருள்படும் 'Tamil for Beginners' என்கிற பாடபுத்தகம் பல பல்கலைக் கழகங்களில் பரவலாகப் பயன்படுத்தப்படுகிறது. மேலும் இவர் பல தமிழ் நாடகங்களையும் இயற்றியுள்ளார். இவர் தமிழ் இலக்கியம், குறிப்பாக தமிழ் இராமாயணம் மற்றும் முற்கால கிறித்தவ இலக்கியக் கூறுகள் ஆகிய தலைப்புகளில் பல ஆய்வுத்தாள்களும் இயற்றியுள்ளார்.
# தில்லிப் பெரும் புகைமூட்டம்

**தில்லிப் பெரும் புகை மூட்டம்** (**Smog in Delhi)** என்பது 2016-ஆம் ஆண்டு நவம்பர்த் திங்கள் ஒன்றாம் தேதியில் இருந்து ஒன்பதாம் தேதி வரை காற்று மாசுபாட்டின் காரணமாக தில்லியிலும் அதன் சுற்றுப்பகுதிகளிலும் ஏற்பட்ட புகைமூட்டத்தைக் குறிக்கும் . இச்சமயத்தில் காற்று மாசுபாடானது PM2.5 மற்றும் PM10 போன்ற அதிகப்படியான அளவுகளில் இருந்தன . 1999-ஆம் ஆண்டில் இருந்து எடுக்கப்பட்ட அளவீடுகளில் இதுவே அதிகமான மாசுபாடு ஆகும் .  
இந்தப் பெரும் புகை மூட்டத்தினால் பொதுப் போக்குவரத்து அதிகமாகப் பாதிக்கப்பட்டது. குறிப்பாக இரும்புவழிப் போக்குவரத்து, விமானப் போக்குவரத்து ஆகியவற்றை இயக்குவதில் இடையூறுகள் ஏற்பட்டன.
# தில்லிப் பெரும் புகைமூட்டம்

## பின்னணி

தற்போதுவரை எடுக்கப்பட்ட ஆய்வுகளின் முடிவின் மூலம் குளிர்மையான காலநிலையாலும், காற்றின் மந்தநிலையினாலும் இதற்கான வாய்ப்பு ஏற்பட்டிருக்கலாம் எனக் கருதப்படுகிறது. மேலும் அறுவடையான வயலில் கட்டைப் பயிரை எரித்தல், குப்பைகளை எரித்தல் , சாலை மாசு, தொழிற்சாலைக் கழிவுகள், வண்டிப் புகை, மின் உற்பத்தி நிலையம் போன்றவைகள் தான் தில்லியில் ஏற்பட்ட பெரும் புகை மூட்டத்திற்கு காரணமாகப் பார்க்கப்படுகிறது.  
காற்று மாசுபாடானது PM2.5 மற்றும் PM10 போன்ற அதிகப்படியான அளவுகளில் இருந்தன.
# தில்லிப் பெரும் புகைமூட்டம்

## வெப்பநிலை

இந்தச் சமயத்தில் புது தில்லியின் வெப்பநிலையானது 15 முதல் 29 டிகிரி செல்சியசாக இருந்தது. (~66 டிகிரி பாரன்ஃகைட்)
# தில்லிப் பெரும் புகைமூட்டம்

## விளைவுகள்

### சுகாதார விளைவுகள்

புது தில்லி அரசு, ஒவ்வாமை, ஈழை நோய், கண் எரிச்சல், ஈழை நோய் போன்ற நோய்களுக்கான சுகாதார ஆலோசனைகளை வழங்கியது.
# தில்லிப் பெரும் புகைமூட்டம்

## மாநில அரசின் நடவடிக்கைகள்

காற்றில் அதிக அளவு மாசு கலந்திருப்பது கண்டறியப்பட்டதனால் மத்திய அரசினால் ,சுகாதார அவசரகாலம் அறிவிக்கப்பட்டது. அன்றைய தினம்பள்ளிக்கூடங்கள் , கல்லூரிகள், மத்திய மற்றும் மாநில அரசு அலுவலகங்களுக்கு விடுமுறை அறிவிக்கப்பட்டது.
# தில்லிப் பெரும் புகைமூட்டம்

## நிகழ்வுகள்

பெரும் புகைமூட்டச் சமயத்தில் தான் இலங்கைத் துடுப்பாட்ட அணியின் இந்தியச் சுற்றுப் பயணம் 2017-2018 முன்றாவது துடுப்பாட்டப் பொட்டியின் இரண்டாவது நாள் போட்டி புது தில்லியில் நடந்து கொன்டிருந்தது. அப்போது இலங்கை வீரர்கள் விளையாடுவதை நிறுத்திவிட்டு முகமூடி அணிந்தனர். அந்த அணியைச் சேர்ந்த லகிரு கமேஜ் தன்னால் இயல்பாக சுவாசிக்க முடியவில்லை எனத் தெரிவித்தார்.இலங்டை அணியின் பயிற்சியாளரான நிக் போதாஸ் , புது தில்லி மைதானத்தின் கடுமையான மாசு காரணமாக சுரங்கா லக்மலுக்கு கடுமையான வாந்தி ஏற்பட்டதாகத் தெரிவித்தார். பின் இந்த ஆட்டமானது 12.32 முதல் 12.49 வரை நிறுத்தப்பட்டது.
# தில்லிப் பெரும் புகைமூட்டம்

## கட்டுப்படுத்தல் முயற்சிகள்

புதுதில்லியின் முதலமைச்சராக இருந்த அரவிந்த் கெஜ்ரிவால் பின்வரும் அறிவுத்தல்களை வழங்கினார்.  
புகைமூட்டத்தைக் குறைக்க பின்வரும் தற்காலிக நடவடிக்கைகளை தில்லி அரசு மேற்கொன்டது. தில்லியில் உள்ள அரசு, அரசு உதவிபெறும், தனியார் பள்ளிகள் அனைத்திற்கும் அடுத்த முன்று நாட்கள் விடுமுறை தினமாக அறிவிக்கப்பட்டது. சுகாதாரத்துறை அமைச்சரகம் இலைகள் எரிக்கப்படுவதைக் கண்காணிப்பதற்காக செயலி ஒன்றை அறிமுகம் செய்தது. சாலைகளில் உள்ள மாசுகளை நீக்கும் பணியானது நவம்பர் 10 முதல் துவங்கத் திட்டமிடப்பட்டது. அனைத்து சாலைகளிலும் வரும் நாட்களில் நீர் தெளிக்கப்படும் எனத் தெரிவிக்கப்பட்டது. பொதுமக்கள் இயன்றவரை வெளியில் செல்வதைத் தவிர்க்க அறிவுறுத்தப்பட்டனர். நிலக்கரியை எரிபொருளாகக் கொண்டு இயங்கும் பதர்பூர் அனல் மின் நிலையம் தற்காலிகமாக நிறுத்தி வைக்கப்பட்டது. பட்டாசு விற்பனை தில்லியில் தடை செய்யப்பட்டது. சாலைகளில் நீர் தெளிக்கும் பணி நடைபெற்றது. கட்டிடங்கள் கட்டுவதும் இடிப்பதும் தற்காலிகமாகத் தடை செய்யப்பட்டது.
# தில்லிப் பெரும் புகைமூட்டம்

## இதனையும் காண்க

- அறுவடையான வயலில் கட்டைப் பயிரை எரித்தல்
# கே. எல். வி. வசந்தா

**கே. எல். வி. வசந்தா** (*K. L. V. Vasantha*, 1923 - 2008) என்பவர் தமிழகத் திரைப்பட நடிகையாவார். ரம்பையின் காதல் திரைப்படத்தில் நடித்துப் புகழ் பெற்ற இவர் 17 திரைப்படங்களில் நடித்துள்ளார்.
# கே. எல். வி. வசந்தா

## வாழ்க்கைக் குறிப்பு

இவர் 1923 ஆம் ஆண்டு குன்றக்குடியில் பிறந்தார். தாயார் பெயர் லட்சுமி அம்மாள், இவரது இயற்பெயர் வள்ளிக்கண்ணு. திரைப்படங்களில் நடிப்பதற்காக வசந்தா தேவி என மாற்றிக் கொண்டார். பின்னர் தனது பெயரை கே. எல். வி. வசந்தா (குன்னக்குடி லட்சுமி வள்ளிக்கண்ணு வசந்தா) எனச் சுருக்கிக் கொண்டார். இவர் சிறு வயதிலேயே வாய்ப்பாட்டு, நடனம் ஆகியவற்றைக் கற்றுத் தேர்ந்தார். பிற்காலத்தில் நடிகையானபோது தனது வேடங்களுக்கான பாடல்களை அவரே சொந்தமாகப் பாடி நடித்தார். இவர் 1934 இல் பவளக்கொடி படத்தில் ஒரு சிறு கதாபாத்திரத்தில் அறிமுகமாகி, பின்னர் *ஸ்கந்த லீலா*வில் வள்ளியாக நடித்தார். இப்படத்தில் வசந்தா பாடிய *பூலோக ஆசையாலே* என்ற பாடல் மிகப் பிரபலமானது.
# கே. எல். வி. வசந்தா

## நடித்த படங்கள்

- பவளக்கொடி, 1934
- ஸ்கந்த லீலா
- ரம்பையின் காதல், 1939
- சத்யவாணி
- பூலோக ரம்பை
- பரசுராமர்
- மதன காமராஜன், 1941 பிரேமவள்ளி
- நந்தனார், 1942
- ராஜ ராஜேஸ்வரி, 1944
- பர்மா ராணி, 1945
- சுபத்ரா
- சித்ரா
- குண்டலகேசி
- சுலோச்சனா, 1946
- சாலி வாஹனன்
# ஒட்டலிவிளை

**ஒட்டலிவிளை** (Ottalivilai) என்பது தமிழ்நாட்டின் கன்னியாகுமரி மாவட்டத்தில் கல்குளம் வட்டத்தில் ஓர் கிராமம் ஆகும். இந்த கிராமத்தின் முன்னோர்கள் பெரும் நிலக்கிழார்கள் ஆவர். இந்த கிராம மக்களின் முக்கிய வேலை விவசாயம். இளைஞர்கள் பலர் வெளிநாடுகளில் வேலை பார்த்து வருகின்றனர். பெண்கள் முதன்மையாக செவிலியப் படிப்பைத் தேர்ந்தெடுக்கிறார்கள். ஒட்டலிவிளை கிராமத்திற்கு அருகிலுள்ள சிற்றூர்கள் செங்கோடி, முதலாறு. மாத்தூரிலிருந்து வரும் பட்டணம் கால்வாய் இந்த கிராமத்தின் வழியாக செல்கிறது.
# ஒட்டலிவிளை

## பெயர் காரணம்

இந்தக் கிராமத்தின் பெயர் "ஓட்டல்" என்பதிலிருந்து உருவானது. அதாவது ஓட்டல் என்பது "குளம்" ஆகும். 'இந்த கிராமம் குளத்தை சுற்றி அமைந்துள்ளது. "விளை" என்றால் விவசாய நிலம். எனவே, அதற்கு இந்தப் பெயர் வந்தது.
# ஒட்டலிவிளை

## இனம் & சமயம்

இவ்வூர் மக்கள் அனைவரும் கிறிஸ்தவ சாம்பவர் சமூகத்தை சார்ந்தவர்கள்.
# ஒட்டலிவிளை

## வழிபாட்டு தலம்

இந்த ஊரின் நடுவே **இரட்சணிய சேனை ஆலயம்** அமைந்துள்ளது.
# ஒட்டலிவிளை

## மக்கள்தொகை

இவ்வூரில் தோராயமாக 500 பேர் வசித்து வருகிறார்கள்.
# மதுரா சிங்கத் தூண்

**மதுரா சிங்கத் தூண்** (Mathura lion capital), கிபி முதல் நூற்றாண்டின் துவக்க காலத்தில், பரத கண்டத்தின் மதுரா பகுதிகளை ஆண்ட இந்தோ சிதிய மன்னர்கள் நிறுவிய இந்த மணற்கல் சிங்கத் தூணை, தற்கால இந்தியாவின் உத்தரப் பிரதேச மாநிலத்தின் மதுரா நகரத்தில் 1869ம் ஆண்டில் கண்டு பிடிக்கப்பட்டது. இச்சிங்கத்தூணில் பிராகிருதத்தின் கரோஷ்டி எழுத்துமுறையில் கல்வெட்டுக் குறிப்புகள் உள்ளது.  
இந்தோ சிதியர்களின் வடக்கு சத்திரபதி மன்னர் முகி என்பவரின் நினைவாக இச்சிங்கத் தூண் நிறுவப்பட்டதாகும். இச்சிங்கத் தூணில் இந்தோ சிதிய மன்னர்களின் வழித்தோன்றல்களின் பெயர்கள் குறிப்பிடப்பட்டுள்ளது.  
இச்சிங்க தூணில் உள்ள கல்வெட்டுக் குறிப்புகள், மகாசம்ஹிகா புத்தப் பிரிவை எதிர்க்கும் சர்வாஸ்திவாத பௌத்தத்தை இந்தோ சிதிய மன்னர்கள் ஆதரித்தாக குறிப்பிடுகிறது. தற்போது இச்சிங்கத் தூண் பிரித்தானிய அருங்காட்சியகத்தில் உள்ளது.  
கல்வெட்டுக் குறிப்புகள்]]
# மதுரா சிங்கத் தூண்

## இதனையும் காண்க

- அரசு அருங்காட்சியகம், மதுரா
# அமிர்தவர்சினி படிக்கிணறு

Amritavarshini Vav  
**அமிர்தவர்சினி படிக்கிணறு** (Amritavarshini Vav or Panchkuva Stepwell or Katkhuni Vav), இந்தியாவின் குஜராத் மாநிலத்தின் அகமதாபாத் நகரத்தில் உள்ள படிக்கிணறாகும். இது பாதுகாக்கபப்ட்ட சின்னங்களில் ஒன்றாக உள்ளது.
# அமிர்தவர்சினி படிக்கிணறு

## வரலாறு

அமிர்தவர்சினி படிக்கிணறு, குஜராத் ஆளுநரின் தலைமை அமைச்சராக இருந்த *இரகுநாத் தாஸ்* என்பவரால் கிபி 1723ல் கட்டி முடிக்கப்பட்டது.
# அமிர்தவர்சினி படிக்கிணறு

## கட்டிடக் கலை

இந்து மற்றும் இசுலாமியக் கட்டிடக்கலைகளுடன் கலந்து கட்டப்பட்ட இந்த படிக்கிணறு, ஆங்கில எழுத்தான *எல்* வடிவத்தில் நிறுவப்பட்டதாகும். 50 அடி ஆழம் கொண்ட இந்த படிக்கிணறு, மூன்று தளங்களுடன் கூடியது. இக்கிணறு 2004ல் சீரமைக்கப்பட்டது.
# அமிர்தவர்சினி படிக்கிணறு

## இதனையும் காண்க

- இராணியின் கிணறு
- அடாலஜ் படிக்கிணறு
- சாந்த் பௌரி
- ராஜோன் கி பாவோலி
- சூரியன் கோயில், குஜராத்
# தலைநகரம் சண்டிகர் கட்டிட வளாகம்

வளாகம்]]  
**தலைநகரம் சண்டிகர் கட்டிட வளாகம்** (Chandigarh Capitol Complex), இந்தியாவின் பஞ்சாப் மற்றும் அரியானா மாநிலங்களின் தலைநகரான சண்டிகர் நகரத்தின் செக்டார் ஒன்றில் அமைந்த அரசுக் கட்டிடங்களின் வளாகம் ஆகும். இவ்வளாகம், கட்டிடக்கலை அறிஞரான லெ கொபூசியே என்பவரால் 1953ல் வடிவமைக்கப்பட்டது. இக்கட்டிட வளாகம், 2016ல் யுனெஸ்கோ நிறுவனம் உலகப் பாரம்பரியக் களங்களில் ஒன்றாக அறிவித்துள்ளது.  
நூறு ஏக்கர் பரப்பளவில் கட்டப்பட்ட அரசுக் கட்டிட வளாகம், சட்டமன்ற அரண்மனை, செயலகக் கட்டிடம் மற்றும், பஞ்சாப் மற்றும் அரியானா உயர் நீதிமன்றம், திறந்த கை நினைவுச்சின்னம் மற்றும் ஒரு ஏரியும் கொண்டதாகும்.
# புரோகுராட்டி

**புரோகுராட்டி** (**Procuratie**) (இத்தாலியம், "procuracies") என்பது வெனிசு நகரின் செயின்ட் மார்க்ஸ் சதுக்கத்தில் முன்று இணைப்புகள் கொண்ட ஒரு கட்டடம் ஆகும். இவை செயின்ட் மார்க்கின் கடிகார கோபுரத்துடன் இணைக்கப்பட்டவை. இது வரலாற்றுச் சிறப்புமிக்க கட்டிட கட்டுமானப் பாணியின் வடிவம் ஆகும். இந்த கட்டடத் தன் இறுதி வடிவை நெப்போலியனின் ஆக்கிரமிப்பின்போது பெற்றது. இந்தக் கட்டிடம், வெனிஸ் நகரின் மிக நீளமான (500 அடி) கட்டிடம் என்ற பெயரைப் பெற்றது.  
இதன் சதுர வளாகத்தின் வடக்குப் பகுதியில் உள்ள **புர்காரிட்டி வெக்கீச்சின்** கட்டிடமே பழமையானது. இது பன்னிரெண்டாவது நூற்றாண்டில் இரண்டு மாடி அமைப்பாக கட்டப்பட்டது. சான் மார்கோவின் சாரார் பகுதியானது அலுவலகங்கள் மற்றும் குடியிருப்புகள் ஆகியவற்றைக் கொண்டது. இவை பதினாறாம் நூற்றாண்டில் தீக்கிரையான பிறகு கோடூசியின் மூன்று மாடி வடிவமைப்பானது அதன் கோதிக் கட்டிடக்கலையின் பாரம்பரியம் மீட்கப்பட்டது.  
சதுக்கத்தின் தெற்குப் பக்கத்தில், **புரோக்கரிடி நியூவ் ** கட்டடப் பணிகள் 1586 ஆம் ஆண்டில் வின்சென்சோ ஸ்கமோசியால் மிகவும் தீவிரமாக செந்நெறிக்காலக் கட்டிடக்கலை பாணியில் தொடங்கியது, இதன் பணிகள் 1640 ஆம் ஆண்டில் லொங்கெனாவால் நிறைவு செய்யப்பட்டது. இது அலுவலகங்களுக்கு அதிக இடம் ஒதுக்கும் வகையில் வடிவமைக்கப்பட்டுள்ளது.  
இரு கட்டிடங்களும் முதலில் சதுக்கத்தின் மேற்குப் பகுதியில் சிறகுகளைக் கொண்டிருந்தன, அவை சிறிய தேவாலயத்தால் மட்டுமே பிரிக்கப்பட்டிருந்தன. சுமார் 1810 ஆம் ஆண்டில், சிறகுகள் மற்றும் தேவாலயம் போன்றவை இடிக்கப்பட்டு மூன்றாம் கட்டமாக நெப்போலியோனிக் விங் ஆப் தி புரோக்கரேடிஸ் கட்டப்பட்டது. இது ஒரு நியோகிளாசிக்கல் முறையில் குசீப் மரியா சோலி என்பரால் வடிவமைக்கப்பட்டது.  
இக்கட்டடம் சுமார் 500 ஆண்டுகளாக இத்தாலிய அரச குடும்பத்தினர், அரசியல்வாதிகள் ஆகியோரின் கட்டுப்பாட்டில் இருந்தது. இந்நிலையில் கட்டிடத்தை புனரமைத்து பொதுமக்கள் பார்ப்பதற்கு அனுமதிக்க இத்தாலிய அரசு முடிவெடுத்துள்ளது. இதன் புணரமைப்புப் பணிகளை 2020 ஆம் ஆண்டுக்குள் முடிந்து, பொது மக்களின் பார்வைக்குத் திறக்கப்படும் என்று எதிர்பார்க்கப்படுகிறது. இனி இந்தக் கட்டிடம், கலை நிகழ்ச்சிகள், ஓவியக் காட்சிகள், கருத்தரங்குகள், அரசு நலத் திட்டங்களுக்காகப் பயன்படவிருக்கிறது. இதற்காக பிரித்தானியக் கட்டிடக் கலைஞர் சர் டேவிட் சிப்பர்ஃபீல்ட், இந்தக் கட்டிடத்தைப் புனரமைக்க உள்ளார்.
# சுபர்சுவநாதர்

**சுபர்சுவநாதர்** (Suparśvanātha) (, சமண சமயத்தின் 7வது தீர்த்தங்கரர் ஆவார். மன்னர் பிரதிஸ்தருக்கும், இராணி பிரிதிவிக்கும் வாரணாசியில் பிறந்தவர். சுபர்சுவநாதர் கர்மத் தளைகளிலிருந்து விடுபட்டு, ஞானம் அடைந்து, 20 லட்சம் பூர்வ ஆண்டுகள் வாழ்ந்து, இறுதியாக ஜார்க்கண்ட் மாநிலத்தின் சிகார்ஜியில் முக்தி அடைந்தார்.
# சுபர்சுவநாதர்

## இதனையும் காண்க

- சமணப் புனிதத் தலங்கள்
- சமண அறிஞர்கள்
- சமணத் தமிழ் நூல்கள்
# 2017 பிஃபா 17 உலகக்கோப்பை அணிகள்

2017 பிஃபா 17 வயதுக்கு உட்பட்டோருக்கான உலகக்கோப்பையில் பங்குபெறும் அணிகளுக்காக விளையாடும் வீரர்களின் பட்டியல் கீழே கொடுக்கப்பட்டுள்ளது. ஒவ்வொரு அணியும் கீழ் உள்ள விதிகளைக் கண்டிப்பாகக் கடைபிடிக்க வேண்டும்.  
1. ஒவ்வொரு அணியிலும் தலா 21 வீரர்கள் இருக்க வேண்டும் (அதில் 3 வீரர்கள் கோல் கீப்பர்களாக இருக்க வேண்டும்)
1. அணியில் விளையாடும் வீரர் 01 சனவரி 2000 ஆம் ஆண்டிற்குப் பிறகு பிறந்திருக்க வேண்டும்.
# 2017 பிஃபா 17 உலகக்கோப்பை அணிகள்

## குழு அ

### இந்தியா

தலைமைப் பயிற்சியாளர்: லூயீஸ் நார்டன் டி மாடோஸ்  
| எண்# | நிலை | பெயர் | அகவை | தொப்பி | கோல்கள் | அணி |  |
| --- | --- | --- | --- | --- | --- | --- | --- |
| 1 | கோ.கா | தீரஜ் சிங் மோய்ரங்தம் | 4 சூலை 2000 (வயது 17) | 15 | 0 | AIFF சிறப்புக் கழகம் |  |
| 20 | கோ.கா | பிரபசுகான் சிங் கில | 2 சனவரி 2001 (வயது 16) | 6 | 0 | AIFF சிறப்புக் கழகம் |  |
| 21 | கோ.கா | சன்னி தலிவல் | 30 சனவரி 2000 (வயது 17) | 0 | 0 | டொரான்டோ காற்பந்துக் கழகம் |  |
| 2 | த.வீ | போரிஸ் சிங் தங்ஜம் | 3 சனவரி 2000 (வயது 17) | 29 | 4 | AIFF சிறப்புக் கழகம் |  |
| 3 | த.வீ | ஜித்தேந்திரா சிங் | 13 சூன் 2001 (வயது 16) | 28 | 0 | AIFF சிறப்புக் கழகம் |  |
| 4 | த.வீ | அமர் அலி | 28 ஆகத்து 2000 (வயது 17) | 5 | 0 | பஞ்சாப் காற்பந்துக் கழகம் |  |
| 5 | த.வீ | சன்ஜீவ் ஸ்டாலின | 17 சனவரி 2001 (வயது 16) | 23 | 3 | AIFF சிறப்புக் கழகம் |  |
| 12 | த.வீ | ஹென்றி அந்தோனி | 22 மே 2000 (வயது 17) | 2 | 0 | AIFF சிறப்புக் கழகம் |  |
| 18 | த.வீ | நமித் தேஷ்பாண்டே | 9 சூன் 2000 (வயது 17) | 5 | 0 | அமெரிக்கா காற்பந்துக் கழகம் |  |
| 6 | ந.வீ | சுரேஷ் சிங் வாஞ்ம் | 7 ஆகத்து 2000 (வயது 17) | 28 | 6 | AIFF சிறப்புக் கழகம் |  |
| 7 | ந.வீ | குமன்தம் நின்தோய்கன்பா | 13 சூலை 2001 (வயது 16) | 23 | 0 | AIFF சிறப்புக் கழகம் |  |
| 8 | ந.வீ | அமர்ஜித் சிங் கியான் | 6 சனவரி 2001 (வயது 16) | 30 | 1 | AIFF சிறப்புக் கழகம் |  |
| 10 | ந.வீ | அபிஜித் சர்கார் | 5 சனவரி 2000 (வயது 17) | 19 | 7 | AIFF சிறப்புக் கழகம் |  |
| 11 | ந.வீ | கோமல் தட்டால் | 18 செப்டம்பர் 2000 (வயது 17) | 30 | 8 | AIFF சிறப்புக் கழகம் |  |
| 13 | ந.வீ | லேலங்வியா | 17 அக்டோபர் 2000 (வயது 16) | 12 | 0 | AIFF சிறப்புக் கழகம் |  |
| 15 | ந.வீ | ஜீக்சன் சிங் தொனஞ்ம் | 21 சூன் 2001 (வயது 16) | 3 | 0 | பஞ்சாப் காற்பந்துக் கழகம் |  |
| 16 | ந.வீ | நொங்டம்பா | 2 சனவரி 2000 (வயது 17) | 3 | 1 | பஞ்சாப் காற்பந்துக் கழகம் |  |
| 17 | ந.வீ | ராகுல் கன்னோலி பிரவின் | 16 மார்ச் 2000 (வயது 17) | 4 | 0 | AIFF சிறப்புக் கழகம் |  |
| 19 | ந.வீ | மொகமத் ஷாஜகான் | 3 அக்டோபர் 2000 (வயது 17) | 1 | 0 | பஞ்சாப் காற்பந்துக் கழகம் |  |
| 9 | மு.வீ | அனிகித் அனில் ஜாதவ் | 13 சூலை 2000 (வயது 17) | 27 | 2 | AIFF சிறப்புக் கழகம் |  |
| 14 | மு.வீ | ரஹிம் அலி | 21 ஏப்ரல் 2000 (வயது 17) | 0 | 0 | AIFF சிறப்புக் கழகம் | } |
# 2017 பிஃபா 17 உலகக்கோப்பை அணிகள்

## குழு அ

### அமெரிக்கா

தலைமை பயிற்சியாளர்: ஜான் ஹாக்வொர்த்  
| எண்# | நிலை | பெயர் | அகவை | தொப்பி | கோல்கள் | அணி |  |
| --- | --- | --- | --- | --- | --- | --- | --- |
| 1 | கோ.கா | ஜஸ்டின் கார்சஸ் | 23 ஆகத்து 2000 (வயது 17) | 0 | 0 | ஐக்கிய அட்லான்டா |  |
| 12 | கோ.கா | சஜ தாஸ் சான்டோஸ் | 24 ஆகத்து 2000 (வயது 17) | 0 | 0 | S.L.பென்ஃபிக்கா |  |
| 21 | கோ.கா | அலெக்சாண்டர் புட்னிக் | 4 பிப்ரவரி 2000 (வயது 17) | 0 | 0 | சாக்கர்ஸ் காற்பந்துக் கழகம் |  |
| 2 | த.வீ | ஜெய்லின் லிண்ட்ஸே | 27 மார்ச் 2000 (வயது 17) | 0 | 0 | கன்சாஸ் விளையாட்டு நகரம் |  |
| 3 | த.வீ | கிறிஸ் கிளஸ்டர் | 28 சூலை 2000 (வயது 17) | 0 | 0 | நியூயார்க் ரெட் புல்ஸ் |  |
| 4 | த.வீ | ஜேம்ஸ் சாண்ட்ஸ் | 6 சூலை 2000 (வயது 17) | 0 | 0 | நியூயார்க் காற்பந்துக் கழகம் |  |
| 5 | த.வீ | டைலர் ஷேவர் | 13 மே 2000 (வயது 17) | 0 | 0 | நியூயார்க் காற்பந்துக் கழகம் |  |
| 6 | த.வீ | கிறிஸ் டர்கின் | 8 பிப்ரவரி 2000 (வயது 17) | 0 | 0 | ஐக்கிய தி.ச |  |
| 13 | த.வீ | செர்ஜினோ டெஸ்ட் | 3 நவம்பர் 2000 (வயது 16) | 0 | 0 | AFC அஜாக்ஸ் |  |
| 14 | த.வீ | அகில் வாட்ஸ் | 4 பிப்ரவரி 2000 (வயது 17) | 0 | 0 | போர்ட்லான்ட் டிம்பர்ஸ் |  |
| 8 | ந.வீ | பிளெய்ன் ஃபெர்ரி | 29 செப்டம்பர் 2000 (வயது 17) | 0 | 0 | சோலார் செல்சியா SC |  |
| 11 | ந.வீ | ஆண்ட்ரூ கார்லேடன் | 22 சூன் 2000 (வயது 17) | 0 | 0 | ஐக்கிய அட்லான்டா |  |
| 15 | ந.வீ | ஜார்ஜ் அகோஸ்டா | 19 சனவரி 2000 (வயது 17) | 0 | 0 | வடக்குக் கரோலினா காற்பந்துக் கழகம் |  |
| 16 | ந.வீ | டெய்லர் பூத் | 31 மே 2001 (வயது 16) | 0 | 0 | ரியல் சால்ட் லெக் |  |
| 18 | ந.வீ | இந்தியானா வஸ்ஸீல் | 16 பிப்ரவரி 2001 (வயது 16) | 0 | 0 | IMG கழகம் |  |
| 20 | ந.வீ | கிறிஸ் கோஸ்லின் | 12 மே 2000 (வயது 17) | 0 | 0 | ஐக்கிய அட்லான்டா |  |
| 7 | மு.வீ | அயோ அகினோலா | 20 சனவரி 2000 (வயது 17) | 25 | 24 | டொரான்டோ காற்பந்துக் கழகம் II |  |
| 9 | மு.வீ | ஜோஷ் சர்கென்ட் | 20 பிப்ரவரி 2000 (வயது 17) | 30 | 18 | புனித லூயீஸ் ஸ்காட்-ஜெர்மன் |  |
| 10 | மு.வீ | தீமோத்தேயு வெயி | 22 பிப்ரவரி 2000 (வயது 17) | 0 | 0 | பாரிஸ் புனித-ஜெர்மன் கழகம் |  |
| 17 | மு.வீ | பிரையன் ரெனால்ட்ஸ் ஜூனியர் | 28 சூன் 2001 (வயது 16) | 0 | 0 | FC தலாஸ் |  |
| 19 | மு.வீ | ஜேகோபோ ரேஸ் | 11 ஆகத்து 2000 (வயது 17) | 0 | 0 | C.F.மொன்டெரே | } |
# 2017 பிஃபா 17 உலகக்கோப்பை அணிகள்

## குழு அ

### கொலம்பியா

கொலம்பியா தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.  
தலைமை பயிற்சியாளர்: ஒர்லான்டோ ரெஸ்டோரபா  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | நிக்கோலஸ் கோமேஸ் லொண்டோனோ | 16 ஆகத்து 2000 (வயது 17) | திபோர்டிவோ காளி |  |
| 12 | கோ.கா | கெவின் மியர் | 18 மே 2000 (வயது 17) | அதிலடீகோ நாசினோல் |  |
| 21 | கோ.கா | டேனியல் மெலோ கேபர்கஸ் | 25 ஏப்ரல் 2001 (வயது 16) | உதிநீசி பள்ளி |  |
| 2 | த.வீ | ஆண்ட்ரெஸ் சிஃபுண்டெஸ் | 18 சனவரி 2000 (வயது 17) | திபோர்டிவோ காளி |  |
| 3 | த.வீ | கில்லர்மோ டெகுவோ கேயியோடோ | 6 பிப்ரவரி 2000 (வயது 17) | திபோர்டிவோ ஈடுடியான்டீல் |  |
| 4 | த.வீ | கிறிஸ்துவர் ஆண்ட்ரேட் | 8 ஏப்ரல் 2000 (வயது 17) | மில்லோனரிஒஸ் |  |
| 5 | த.வீ | தாம்ஸ் குட்டிரேஸ் | 1 மார்ச் 2000 (வயது 17) | திபோர்டிவோ ஈடுடியான்டீல் |  |
| 13 | த.வீ | ராபர்ட் மெஜியா | 6 அக்டோபர் 2000 (வயது 17) | யுனிவர்சிட்டி போப்பாயன் |  |
| 6 | ந.வீ | ஆண்ட்ரெஸ் பெலிப்பி பெரேரா | 14 நவம்பர் 2000 (வயது 16) | அதிலடீகோ நாசினோல் |  |
| 10 | ந.வீ | பிரையன் கோமஸ் | 29 சனவரி 2000 (வயது 17) | அதிலடீகோ நாசினோல் |  |
| 11 | ந.வீ | ஜுவான் பெனாலோலா | 3 மே 2000 (வயது 17) | திபோர்டிவோ ஈடுடியான்டீல் |  |
| 14 | ந.வீ | யடிர் மேனேசேஸ் பெட்டன்கூர் | 1 ஏப்ரல் 2000 (வயது 17) | என்விகேடோ F.C. |  |
| 15 | ந.வீ | கஸ்டவோ அடோல்போ கோமஸ் | 17 சூன் 2000 (வயது 17) | அமெரிக்கா டி காளி |  |
| 16 | ந.வீ | ஃபேபியன் ஏஞ்சல் | 10 சனவரி 2001 (வயது 16) | பரான்குயிலா F.C. |  |
| 20 | ந.வீ | ஈடிலோ மார்டினெஸ் பாலாசியோ | 12 மே 2000 (வயது 17) | அதிலடீகோ ரியோனிரோ 2010 |  |
| 7 | மு.வீ | ஜாமிட்டன் காம்பாஸ் | 24 மே 2000 (வயது 17) | திபோர்டீஸ் டோலிமா |  |
| 8 | மு.வீ | லூயிஸ் மிகுவல் லோபஸ் | 8 நவம்பர் 2000 (வயது 16) | சான்டா ஃபி |  |
| 9 | மு.வீ | சாண்டியாகோ பாரெரோ | 26 பிப்ரவரி 2000 (வயது 17) | அதிலடீகோ ரியோனிரோ 2010 |  |
| 17 | மு.வீ | டெபயர் கேயீடோ | 25 மார்ச் 2000 (வயது 17) | திபோர்டிவோ காளி |  |
| 18 | மு.வீ | டீமான்மான் ஆண்ட்ரஸ் கோர்டெஸ் | 29 சூலை 2000 (வயது 17) | அதிலடீகோ ஹுலியா |  |
| 19 | மு.வீ | ஜுவான் டேவிட் விடல் | 16 செப்டம்பர் 2000 (வயது 17) | பரான்குயிலா F.C. | } |
# 2017 பிஃபா 17 உலகக்கோப்பை அணிகள்

## குழு அ

### கானா

தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | இப்ராஹிம் தண்டேல் | 2 திசம்பர் 2002 (வயது 14) | அசான்டெ கொடோங்கோ |  |
| 16 | கோ.கா | குமே ஆசிஸ் | 15 சூன் 2002 (வயது 15) | மன்டேலா காற்பந்துக் கழகம் |  |
| 21 | கோ.கா | மைக்கேல் அகுகே | 10 ஆகத்து 2000 (வயது 17) | மேற்கு ஆப்பிரிக்க காற்பந்துக் கழகம் (WAFA) |  |
| 2 | த.வீ | ஜான் ஓடு | 12 ஏப்ரல் 2000 (வயது 17) | டிரீம்ஸ் F.C. |  |
| 3 | த.வீ | கிடியோன் அக்வா | 24 மே 2000 (வயது 17) | பொபாஃக்வா டனோ F.C. |  |
| 4 | த.வீ | எட்மண்ட் அர்கோ-மென்சா | 9 செப்டம்பர் 2001 (வயது 16) | அனைத்து நட்சத்திரங்களின் F.C. |  |
| 5 | த.வீ | நஜிப் யாகூபு | 1 மே 2000 (வயது 17) | நியூ டவுன் யூத் |  |
| 12 | த.வீ | அப்துல் ரசாக் யூசிஃப் | 9 ஆகத்து 2001 (வயது 16) | கோபாஃரிடா யூத் |  |
| 14 | த.வீ | பிஸ்மார்க் டர்ரி ஔயுசு | 31 அக்டோபர் 2000 (வயது 16) | மன்டேலா காற்பந்துக் கழகம் |  |
| 15 | த.வீ | கிதியோன் மென்சா | 9 அக்டோபர் 2000 (வயது 16) | ரைட் டூ டிரீம் காற்பந்துக் கழகம் |  |
| 17 | த.வீ | ரஷீத் அலஹாசன் | 20 சூன் 2000 (வயது 17) | அதுவானா நட்சத்திரங்கள் F.C. |  |
| 7 | ந.வீ | இப்ராஹிம் சுல்லி | 6 சூலை 2001 (வயது 16) | புதிய வாழ்க்கை F.C. |  |
| 8 | ந.வீ | முகமது குடஸ் | 2 ஆகத்து 2000 (வயது 17) | ரைட் டூ டிரீம் காற்பந்துக் கழகம் |  |
| 10 | ந.வீ | இம்மானுவல் டோக்கு | 10 சூலை 2000 (வயது 17) | சீட்டா F.C. |  |
| 13 | ந.வீ | கேப்ரியல் லெவி | 1 ஏப்ரல் 2000 (வயது 17) | யுவதி அணி F.C. |  |
| 18 | ந.வீ | முகம்மது இட்ரிஸ் | 26 சூலை 2000 (வயது 17) | சீட்டா F.C. |  |
| 19 | ந.வீ | சாதிக் இப்ராஹிம் | 7 மே 2000 (வயது 17) | ரைட் டூ டிரீம் காற்பந்துக் கழகம் |  |
| 20 | ந.வீ | ஐசக் | 9 செப்டம்பர் 2000 (வயது 17) | புதிய வாழ்க்கை F.C. |  |
| 6 | மு.வீ | எரிக் ஆயியா | 6 மார்ச் 2000 (வயது 17) | சாரிடீ நட்சத்திரங்கள் F.C. |  |
| 9 | மு.வீ | ரிச்சார்ட் டான்சோ | 16 செப்டம்பர் 2000 (வயது 17) | மேற்கு ஆப்பிரிக்க காற்பந்துக் கழகம் (WAFA) |  |
| 11 | மு.வீ | முகம்மது அமீனு | 10 ஆகத்து 2000 (வயது 17) | மேற்கு ஆப்பிரிக்க காற்பந்துக் கழகம் (WAFA) | } |
# 2017 பிஃபா 17 உலகக்கோப்பை அணிகள்

## குழு ஆ

### பராகுவே

தலைமைப் பயிற்சியாளர் கஸ்டோவா மோரிங்கோ
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | டியாகோ ஹுஸ்ஸ்கா | 8 ஆகத்து 2000 (வயது 17) | வாலன்சியா |  |
| 12 | கோ.கா | ஏஞ்சல் ரோ | 8 பிப்ரவரி 2000 (வயது 17) | ஒலிம்பியா |  |
| 19 | கோ.கா | ஜொனாதன் மார்டினெஸ் | 12 மார்ச் 2000 (வயது 17) | ஒலிம்பியா |  |
| 2 | த.வீ | இயேசு ரோலன் | 4 சூலை 2000 (வயது 17) | ஒலிம்பியா |  |
| 3 | த.வீ | ராபர்ட்டோ ஃபெர்னாண்டஸ் உர்பியாடா | 7 சூன் 2000 (வயது 17) | கொரானி |  |
| 4 | த.வீ | பெட்ரூ அல்வாரெஸ் பெனிடெஸ் | 10 பிப்ரவரி 2001 (வயது 16) | சிரோ போர்டீநோ |  |
| 5 | த.வீ | மார்சிலோ ரோலன் பெல் | 12 மார்ச் 2000 (வயது 17) | சிரோ போர்டீநோ |  |
| 13 | த.வீ | அலெக்ஸிஸ் டுவார்ட் | 19 பிப்ரவரி 2000 (வயது 17) | லிபர்டாட் |  |
| 15 | த.வீ | லூயிஸ சாரிட் | 25 பிப்ரவரி 2000 (வயது 17) | லிபர்டாட் |  |
| 6 | ந.வீ | பிரையன் ஓஜாடா | 27 சூன் 2000 (வயது 17) | ஒலிம்பியா |  |
| 8 | ந.வீ | ஸ்டீவன்ஸ் கோமஸ் | 8 சனவரி 2000 (வயது 17) | சிரோ போர்டீநோ |  |
| 10 | ந.வீ | ஜூலியோ பீஸ் | 13 சனவரி 2000 (வயது 17) | சிரோ போர்டீநோ |  |
| 14 | ந.வீ | விக்டர் வில்லாசன்டீ | 29 மார்ச் 2000 (வயது 17) | கொரானி |  |
| 20 | ந.வீ | ஜியோவானி போகோடோ | 16 செப்டம்பர் 2001 (வயது 16) | சிரோ போர்டீநோ |  |
| 21 | ந.வீ | ஆலன் பிரான்சிஸ்கோ ரோட்ரிகுஸ் | 15 ஆகத்து 2000 (வயது 17) | சிரோ போர்டீநோ |  |
| 7 | மு.வீ | அண்டோனியோ கலீனோ | 22 மார்ச் 2000 (வயது 17) | ரூபியோ நூ |  |
| 9 | மு.வீ | பெர்னாண்டோ ரோம்ரோ | 24 ஏப்ரல் 2000 (வயது 17) | நேசியோனல் |  |
| 11 | மு.வீ | லியோனார்டோ சான்செஸ் கோஹெனர் | 27 சனவரி 2000 (வயது 17) | ஒலிம்பியா |  |
| 16 | மு.வீ | அனிபல் வேகா | 22 மார்ச் 2000 (வயது 17) | பல்மைராஸ் |  |
| 17 | மு.வீ | பெர்னாண்டோ டேவிட் கார்டோசோ | 8 பிப்ரவரி 2001 (வயது 16) | ஒலிம்பியா |  |
| 18 | மு.வீ | பிளாஸ் ஆர்மோ | 3 பிப்ரவரி 2000 (வயது 17) | ஸ்போர்டிவோ லுகுயிநோ | } |
# 2017 பிஃபா 17 உலகக்கோப்பை அணிகள்

## குழு ஆ

### மாலி

தலைமைப் பயிற்சியாளர்: ஜோனஸ் கோகூ கொமலா  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | அல்கலிபாஃ கூலிபே | 23 திசம்பர் 2001 (வயது 16) | நியோமி |  |
| 16 | கோ.கா | யூசுஃப் கோயிடா | 27 ஆகத்து 2000 (வயது 17) | பமாகோ |  |
| 21 | கோ.கா | மசிரே கஸ்ஸாமா | 5 ஏப்ரல் 2000 (வயது 17) | கறுப்பு நட்சத்திரங்கள் |  |
| 2 | த.வீ | பௌபக்கார் ஹைடாரா | 12 மார்ச் 2000 (வயது 17) | பகாரிட்ஜன் |  |
| 4 | த.வீ | ஃபோட் கொனாடே | 2 திசம்பர் 2000 (வயது 16) | பமாகோ |  |
| 5 | த.வீ | மமடி ஃபோஃபானா | 11 நவம்பர் 2000 (வயது 16) | டியாரா |  |
| 13 | த.வீ | சவுமெய்லா டம்பியா | 25 திசம்பர் 2000 (வயது 16) | ASAC |  |
| 15 | த.வீ | அப்துலே டியாபி | 4 சூலை 2000 (வயது 17) | ஜோலிபா |  |
| 18 | த.வீ | இப்ராஹிம் கேன் | 23 சூன் 2000 (வயது 17) | கறுப்பு நட்சத்திரங்கள் |  |
| 3 | ந.வீ | டிஜெமோஸா டிராரே | 20 சனவரி 2000 (வயது 17) | அலோப் |  |
| 6 | ந.வீ | மொஹமத் காமரா | 6 சனவரி 2000 (வயது 17) | ரியல் பமாகோ |  |
| 8 | ந.வீ | அப்துலே டேபோ | 20 சூலை 2000 (வயது 17) | ஆப்பிரிக்கா ரூட் |  |
| 10 | ந.வீ | சலாம் கிதுவ் | 6 பிப்ரவரி 2000 (வயது 17) | கிதார் |  |
| 14 | ந.வீ | சியாகா ஸித்தி | 24 சனவரி 2001 (வயது 16) | ஸேடே மாலியன் |  |
| 17 | ந.வீ | மமடு சாமாகே | 17 மே 2000 (வயது 17) | யெலன் ஒலிம்பிக் |  |
| 20 | ந.வீ | சீக் ஓமர் டோகோர் | 8 சனவரி 2000 (வயது 17) | ரியல் பமாகோ |  |
| 7 | மு.வீ | ஹஜ்ஜி டிராம் | 10 செப்டம்பர் 2000 (வயது 17) | யெலன் ஒலிம்பிக் |  |
| 9 | மு.வீ | சேம் கமரா | 25 நவம்பர் 2000 (வயது 16) | டியாரா |  |
| 11 | மு.வீ | மமடு ட்ரொரே | 3 ஏப்ரல் 2002 (வயது 15) | ஸேடே மாலியன் |  |
| 12 | மு.வீ | மஹாமேன் டூர் | 13 சூலை 2000 (வயது 17) | ரியல் பமாகோ |  |
| 19 | மு.வீ | லிசானா நிதியே | 3 அக்டோபர் 2000 (வயது 17) | கிதார் | } |
# 2017 பிஃபா 17 உலகக்கோப்பை அணிகள்

## குழு ஆ

### நியூசிலாந்து

தலைமைப் பயிற்சியாளர்: டேனி ஹே  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | ஜாக் ஜோன்ஸ் | 27 நவம்பர் 2000 (வயது 16) | வெளிங்டன் ஒலிம்பிக் |  |
| 12 | கோ.கா | ஜேக்கப் கிளார்க் | 25 மார்ச் 2001 (வயது 16) | ஒன்ஹங்கா ஸ்போர்ட்ஸ் |  |
| 21 | கோ.கா | நிக்கோலஸ் மில்னர் | 14 சூலை 2000 (வயது 17) | பிரிஸ்பென் ரோர் |  |
| 2 | த.வீ | லியாம் மூர் | 5 மே 2000 (வயது 17) | வெளிங்டன் ஃபினிக்ஸ் |  |
| 3 | த.வீ | ஜோசுவா ரோஜர்சன் | 4 சனவரி 2000 (வயது 17) | வெஸ்ட்டன் ஸ்பர்ப்ஸ் |  |
| 4 | த.வீ | லைபிரட்டோ கக்கஸ் | 27 செப்டம்பர் 2000 (வயது 17) | வெளிங்டன் ஃபினிக்ஸ் |  |
| 5 | த.வீ | பாய்ட் கறி | 6 மார்ச் 2001 (வயது 16) | ஒன்ஹங்கா ஸ்போர்ட்ஸ் |  |
| 13 | த.வீ | மத்தேயு ஜோன்ஸ் | 8 ஏப்ரல் 2000 (வயது 17) | டிவென்டி 11 |  |
| 15 | த.வீ | பென் டீலே | 11 சூன் 2000 (வயது 17) | ஆக்லேண்டு கிராமர் பள்ளி |  |
| 20 | த.வீ | எமெய்ன் வெல்ஸ்மோர் | 3 ஏப்ரல் 2000 (வயது 17) | பிரிஸ்பென் ரோர் |  |
| 6 | ந.வீ | லியோன் வான் டென் ஹோவென் | 20 ஏப்ரல் 2000 (வயது 17) | ஒன்ஹங்கா ஸ்போர்ட்ஸ் |  |
| 7 | ந.வீ | எலிஜா ஜஸ்ட் | 1 மே 2000 (வயது 17) | வெஸ்ட்டன் ஸ்பர்ப்ஸ் |  |
| 8 | ந.வீ | ஆலிவர் டங்கன் | 30 சனவரி 2000 (வயது 17) | பிரிஸ்பென் ரோர் |  |
| 9 | ந.வீ | மேக்ஸ் மாதா | 10 சூலை 2000 (வயது 17) | ஒன்ஹங்கா ஸ்போர்ட்ஸ் |  |
| 10 | ந.வீ | வில்லெம் எபிங்கி | 6 சனவரி 2001 (வயது 16) | வெளிங்டன் ஃபினிக்ஸ் |  |
| 14 | ந.வீ | கிங்ஸ்லி சின்க்ளேர் | 25 பிப்ரவரி 2001 (வயது 16) | ஒன்ஹங்கா ஸ்போர்ட்ஸ் |  |
| 19 | ந.வீ | கீரன் ரிச்சர்ட்ஸ் | 23 சூலை 2000 (வயது 17) | வெஸ்டன் ஸ்பிரிங்க்ஸ் |  |
| 16 | ந.வீ | ஆலிவர் வைட் | 20 சனவரி 2000 (வயது 17) | வெளிங்டன் ஃபினிக்ஸ் |  |
| 11 | மு.வீ | மத்தேயு கோன்ராய் | 4 ஏப்ரல் 2001 (வயது 16) | வெஸ்டன் ஸ்பிரிங்க்ஸ் |  |
| 17 | மு.வீ | மத்தேயு பால்மர் | 16 பிப்ரவரி 2000 (வயது 17) | ஈஸ்டன் சப்பர்ப்ஸ் |  |
| 18 | மு.வீ | சார்லஸ் ஸ்பராஃகு | 1 மார்ச் 2000 (வயது 17) | வெஸ்டன் ஸ்பிரிங்க்ஸ் | } |
# 2017 பிஃபா 17 உலகக்கோப்பை அணிகள்

## குழு ஆ

### துருக்கி

தலைமைப் பயிற்சியாளர்: மொஹமத் ஹாசிலோகு  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | பெர்க் ஓசிர் | 25 மே 2000 (வயது 17) | அல்டிநோர்டு |  |
| 12 | கோ.கா | எர்ன் பிலென் | 2 திசம்பர் 2000 (வயது 16) | கோசிடீ |  |
| 21 | கோ.கா | ஓசான் ஓர் | 26 மே 2000 (வயது 17) | அல்டிநோர்டு |  |
| 2 | த.வீ | எமிரான் சிவ்லேக் | 5 சனவரி 2000 (வயது 17) | கலாட்டாசாரே |  |
| 3 | த.வீ | மெலிஹ் கோக்ஸ்கிமன் | 24 ஏப்ரல் 2000 (வயது 17) | கலாட்டாசாரே |  |
| 4 | த.வீ | சஹான் அகியுஸ் | 1 சனவரி 2000 (வயது 17) | அல்டிநோர்டு |  |
| 5 | த.வீ | ஓசான் கபாக் | 25 மார்ச் 2000 (வயது 17) | கலாட்டாசாரே |  |
| 13 | த.வீ | இஸ்மாயில் செக்கல்கலிஸ் | 21 சூன் 2000 (வயது 17) | பர்சாபோர் |  |
| 18 | த.வீ | அப்துஸ்மஸ் கர்னுசு | 4 பிப்ரவரி 2000 (வயது 17) | கலாட்டாசாரே |  |
| 19 | த.வீ | பெர்க் செடின் | 2 பிப்ரவரி 2000 (வயது 17) | பொரூசியா மோன்செங் க்ளாட்ப்பாக் |  |
| 6 | ந.வீ | சீஃபி அக்கன் | 30 சூன் 2000 (வயது 17) | டிராப்சோன்பர் |  |
| 8 | ந.வீ | கேரெம் கெசின் | 5 நவம்பர் 2000 (வயது 16) | புகாஸ்பர் |  |
| 10 | ந.வீ | அதல் பாபாக்கான் | 28 சூன் 2000 (வயது 17) | கலாட்டாசாரே |  |
| 11 | ந.வீ | ரேச்ப் குல் | 5 நவம்பர் 2000 (வயது 16) | கலாட்டாசாரே |  |
| 16 | ந.வீ | சீசர் டாஸ்கோலு | 16 மே 2000 (வயது 17) | கோசிடீ |  |
| 17 | ந.வீ | எகான்ஹான் கோக் | 27 பிப்ரவரி 2000 (வயது 17) | அல்டிநோர்டு |  |
| 7 | மு.வீ | அஹமத் குட்சு | 1 மார்ச் 2000 (வயது 17) | சாலக் 04 |  |
| 9 | மு.வீ | மாலிக் கராமத் | 18 சனவரி 2000 (வயது 17) | காரல்சுருதர் |  |
| 15 | மு.வீ | யூனஸ் அஃகன் | 7 சூலை 2000 (வயது 17) | கலாட்டாசாரே |  |
| 20 | மு.வீ | எம்பியா அய்யில் | 5 சூலை 2000 (வயது 17) | அல்டிநோர்டு | } |
# 2017 பிஃபா 17 உலகக்கோப்பை அணிகள்

## குழு இ

### ஈரான்

தலைமை பயிற்சியாளர்: அப்பாஸ் சன்மயன்  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | அலி கோமெஸத் | 13 பிப்ரவரி 2000 (வயது 17) | ஃபுலட் குஸெஸ்டன் |  |
| 12 | கோ.கா | மொபின் ஆஷயர் | 9 பிப்ரவரி 2000 (வயது 16) | மாலவன் பண்டார் அன்சாலி |  |
| 13 | கோ.கா | அமிர் ஜனபர் | 14 செப்டம்பர் 2000 (வயது 17) | சைபா ஆல்போர்ஸ் |  |
| 2 | த.வீ | அலி சாத்தவி | 3 சனவரி 2000 (வயது 17) | ஃபுலட் குஸெஸ்டன் |  |
| 3 | த.வீ | அகமது ஜலலி | 14 ஆகத்து 2001 (வயது 16) | ஃபுலட் குஸெஸ்டன் |  |
| 4 | த.வீ | அமிர் இஸ்மெயில்தேத் | 25 சனவரி 2000 (வயது 17) | பேகான் |  |
| 5 | த.வீ | மஜீத் நசிரி | 14 மே 2000 (வயது 17) | சைபா அல்போஸ் |  |
| 6 | த.வீ | தஹா ஷரியாதி | 3 மார்ச் 2000 (வயது 17) | சைபா அல்போஸ் |  |
| 14 | த.வீ | அலி தவாரன் | 4 செப்டம்பர் 2000 (வயது 17) | சனத் நாஃட் |  |
| 7 | ந.வீ | அமீர்சொசீன் ஹுசைன்சதா | 30 அக்டோபர் 2000 (வயது 16) | மொகவெமத் தெரான் |  |
| 8 | ந.வீ | முகம்மது ஷெரிஃப் | 21 மார்ச் 2000 (வயது 17) | சைபா அல்போஸ் |  |
| 10 | ந.வீ | முகம்மது கோபிஷாவி | 24 சனவரி 2000 (வயது 17) | சனத் நாஃட் |  |
| 15 | ந.வீ | அலி கோஷ்கி | 16 பிப்ரவரி 2000 (வயது 17) | சிபான் |  |
| 16 | ந.வீ | வஹித் நான்திரி | 26 சூன் 2000 (வயது 17) | ஈஸ்திஹால் குஸெஸ்டன் |  |
| 17 | ந.வீ | முகம்மது கதேரி | 27 பிப்ரவரி 2000 (வயது 17) | மொகவெமத் தெரான் |  |
| 20 | ந.வீ | சோபான் காகானி | 27 சனவரி 2000 (வயது 17) | ஷியா ஜமேஹன் மஷத் FC |  |
| 21 | ந.வீ | அமீர் கோடா மொராடி | 13 செப்டம்பர் 2000 (வயது 17) | பேகான் |  |
| 9 | மு.வீ | அல்லாஹ்யர் சையத் | 29 சூன் 2001 (வயது 16) | சைபா அல்போஸ் |  |
| 11 | மு.வீ | யூன்ஸ் தில்வி | 2 அக்டோபர் 2000 (வயது 17) | ஈஸ்திஹால் குஸெஸ்டன் |  |
| 18 | மு.வீ | சையத் கரீநி | 31 சனவரி 2000 (வயது 17) | சோப் அஹான் ஈஸ்பஃஹான் |  |
| 19 | மு.வீ | முகம்மது சர்தாரி | 3 பிப்ரவரி 2000 (வயது 17) | ஈஸ்திஹால் தெரான் | } |
# 2017 பிஃபா 17 உலகக்கோப்பை அணிகள்

## குழு இ

### கினியா

தலைமை பயிற்சியாளர்: சவுலிமேன் கமரா  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | இப்ராஹிமா ஸைலா | 7 திசம்பர் 2002 (வயது 14) | மென்டி |  |
| 16 | கோ.கா | அப்துலே டவுபூயா | 1 செப்டம்பர் 2001 (வயது 16) | டி கொனகிரி காற்பந்துக் கழகம் |  |
| 21 | கோ.கா | மொஹமத் கமரா | 16 மார்ச் 2000 (வயது 17) | டிதி கமரா | } |
# 2017 பிஃபா 17 உலகக்கோப்பை அணிகள்

## குழு இ

### கோஸ்ட்டா ரிக்கா

தலைமை பயிற்சியாளர்: கேமச்சோ விகூயிஸ்  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | ரிக்கார்டோ மான்டினெக்ரோ | 9 சூலை 2000 (வயது 17) | டிபோர்டிவோ சார்பிரிஸா |  |
| 13 | கோ.கா | பிராண்டன் காலோ | 15 நவம்பர் 2000 (வயது 16) | LD அலாஜுலென்ஸ் |  |
| 18 | கோ.கா | கெவின் சாமோரோ | 8 ஏப்ரல் 2000 (வயது 17) | டிதி கார்மிலிடா | } |
# 2017 பிஃபா 17 உலகக்கோப்பை அணிகள்

## குழு இ

### செருமனி

தலைமை பயிற்சியாளர்: கிறிஸ்டியன் விக்  
| எண்# | நிலை | பெயர் | அகவை | அணி |  |
| --- | --- | --- | --- | --- | --- |
| 1 | கோ.கா | லூகா பிளாக்மான் | 10 மார்ச் 2000 (வயது 17) | வெர்டர் பெர்மன் |  |
| 12 | கோ.கா | லூயிஸ் க்லாட்டே | 1 மார்ச் 2000 (வயது 16) | ஹெர்தா BSC |  |
| 21 | கோ.கா | மரியன் பிரின்ஸ் | 7 பிப்ரவரி 2000 (வயது 17) | பேயர் லிவர்குசன் | } |
# ரோஜர் மூர்

**சர் ரோஜர் மூர்** (*Sir Roger Moore*, 14 அக்டோபர் 1927 &ndash; 23 மே 2017) ஆங்கிலேய நடிகர் ஆவார். இவர் பிரித்தானிய இரகசிய முகவர் யேம்சு பாண்ட் பற்றிய திரைப்படங்களில் யேம்சு பாண்டாக 1973 முதல் 1985 வரை ஏழு திரைப்படங்களில் நடித்துள்ளார். 1991 இல் இவர் யுனிசெப் நல்லெண்ணத் தூதராக நியமிக்கப்பட்டார். 2003 இல் இவருக்கு எலபெத் மகாராணி சர் பட்டம் வழங்கிக் கௌரவித்தார்.
# ரோஜர் மூர்

## பிறப்பும் இளமை பருவமும்

ரோஜர் மூர் 1927 அக்டோபர் 14 ம் தேதி லண்டனில் உள்ள லம்பேத்தின் லண்டன் பெருநகரத்தின் ஒரு பகுதியான ஸ்டாக்வெல்லில் பிறந்தார். இவரது தாயார் கொல்கத்தாவில் ஓர் ஆங்கிலேயக் குடும்பத்தில் பிறந்தவர். தந்தை ஜார்ஜ் ஆல்பிரட் மூர், ஒரு காவல்துறை அதிகாரி. பாட்டர்சீ இலக்கணப் பள்ளியிலும், கோர்ன்வால் லான்செசுடன் கல்லூரியிலும், பின்னர் அமெர்சாம் சாலமோர் இலக்கணப் பள்ளியிலும் கல்வி கற்றார். பின்னர் அவர் துர்ஹாம் பல்கலைக் கழகத்தின் வெனரபிள் பெடீ கல்லூரிக்குச் சென்றார், ஆனால் பட்டம் பெறவில்லை .  
ராயல் அகாடமி ஆஃப் டிராமாடிக் ஆர்ட்டில் இரண்டு கோர்ஸ் படித்துக்கொண்டிருந்தார், இதற்கு உதவியவர் இயக்குநர் பிரையன் டெஸ்மோண்ட் ஹர்ஸ்ட் . அத்துடன் சிறுசிறு பாத்திரங்களிலும் தோன்றினார் .அப்போது ஜேம்ஸ் பாண்ட் படங்களில் மனிபென்னி யாக வரும் லோயிஸ் மாஸ்வ்ல் இவருடன் படித்தார்  
18 வயதில், இரண்டாம் உலகப் போர் முடிவுக்கு வந்தவுடன், மூர் தேசிய சேவையில் சேர்ந்தார். 21 செப்டம்பர் 1946 அன்று, ராயல் ராணுவ சேவை கார்ப்ஸில் இரண்டாம் லெப்டினண்ட் ஆக நியமிக்கப்பட்டார். அவருக்கு சேவை எண் 372394 வழங்கப்பட்டது. [4] இறுதியில் அவர் ஒரு கேப்டனாக ஆனார். மூர் மேற்கு ஜெர்மனியில் ஒரு சிறு துறையை நிர்வகித்து வந்தார் .  
அப்பா போல போலீஸ் அதிகாரியாக வேண்டும் என்பதே அவரின் லட்சியம். ஆனால் கடைசியில் ஓவியராகி பின்னர் திரைப்பட அனிமேஷன் துறைக்கு வந்தார் ரோஜர் மூர். அதுவும் சிறிது காலமே நிலைத்தது. பின்னர் புகைப்படக் கலைஞரான தனது நண்பரின் உதவியால் வடிவழகு செய்தார். ஆனால் அதிலும் பெரிதாக சாதிக்கமுடியவில்லை. ஜட்டி, பனியன், பற்பசை விளம்பரத்துக்குதான் கூப்பிட்டார்கள். வடிவழகு செய்தபோது ஹாலிவுட்டில் நடிக்க ஆசை வந்தது. ராயல் அகாடமி ஆஃப் டிரமாடிக் ஆர்ட் பயிற்சிக் கல்லூரியில் சேர்ந்தார் ரோஜர். முதலில் வீதி நாடகங்கள், டிவி தொடர்களில் மட்டுமே வாய்ப்பு வந்தது. அதன் பின்னர் 1945-ல் ஹாலிவுட்டில் துணை நடிகர் வாய்ப்பு கிடைத்தது. 5 ஆண்டுகள் உழைத்தும் பெரிய அளவில் வாய்ப்பு எதுவும் கிடைக்கவில்லை. அதனால் மீண்டும் டிவி சீரியலுக்கு சென்றார். 'டிராயிங் ரூம் டிடெக்டிவ்', 'தி செயின்ட்' ஆகிய டிவி தொடர்கள் இவரை உளவாளியாக பிரபலமாக்கின டிவி சீரியல்கள். ஒருவழியாக 46 வயதில் கதாநாயகனாக வாய்ப்பு கிடைத்து.
# ரோஜர் மூர்

## திரைப்பட வாழ்க்கை

1973-ல் வெளிவந்த 'லிவ் அண்ட் லெட் டை' திரைப்படத்தில் ஜேம்ஸ்பாண்ட்டாக அவதரித்தார் ரோஜர் மூர்.1985 வரை 'ஃபார் யுவர் ஐஸ் ஒன்லி', 'ஏ வியூ டு எ கில்' உட்பட ஏழு படங்களில் 12 ஆண்டுகள் ஜேம்ஸ்பாண்ட் எடுத்த ஆக்ஷன் அவதாரங்கள் உலகை திரும்பிப் பார்க்கச் செய்தன. அதிக ஆண்டு காலம் 007 ஆக கோலோச்சிய ஒரே சாம்பவான் என்ற பெயர் எடுத்தார் ரோஜர்.
# ரோஜர் மூர்

## சொந்த வாழ்க்கை

1946 ஆம் ஆண்டில், 18 வயதான மூர் ஒரு ராடா மாணவரை மணந்தார்; நடிகை மற்றும் ஐஸ் ஸ்கேட்டர் டோர்ன் வான் ஸ்டெயின் ,அவர் மூரை விட ஆறு வயது மூத்தவர் . [21] மூர் மற்றும் வான் ஸ்டெயன் ஸ்ட்ராத்தாமில் அவருடைய குடும்பத்தாருடன் வசித்தனர், ஆனால் பணத்திற்கான பதட்டங்கள், அவரது நடிப்புத் திறனில் நம்பிக்கை இல்லாததால் அவர்களது உறவை பாதித்தது. [22] ஒரு சந்தர்ப்பத்தில் அவர் மேல் தேநீர் கோப்பையை தூக்கி எறிந்தார் . அதன் பிறகே ராணுவ சேவைக்கு சென்றார் .  
மூர் நான்கு முறை திருமணம் செய்து கொண்டார், அவற்றில் வெல்ஷ் பாடகர் டோரதி ஸ்கைர்ஸ் ,மற்றும் இத்தாலிய நடிகை லுயிசா மாட்டோலி, முக்கியமானவர்கள் .நடிகை லுயிசா மாட்டோலி ,அவருடன் மூன்று குழந்தைகள் பிறந்தனர் . டெபோரா மூர் மற்றும் ஜெஃப்ரி மூர் . மூர் 2008 இல் " மை வேர்ட் இஸ் மை பாண்ட் "என்ற சுயசரிதையை வெளியிட்டார்; அவர் தன்னுடைய வாழ்க்கையின் சினிமா பற்றி பிற புத்தகங்களை எழுதியுள்ளார். தற்போது யுனிசெஃப் நல்லெண்ணத் தூதராக இருக்கிறார். எல்லாவற்றையும்விட இந்த பணியே மிகுந்த மனநிறைவு அளிப்பதாக கூறுகிறார். யூனிசெப் அமைப்பின் நலத்தூதராகவும் பணியாற்றியுள்ள ரோஜர், சுகாதாரப் பணிகளுக்காக அதிக அளவு நன்கொடைகளை வாரி வழங்கியுள்ளார்.
# ரோஜர் மூர்

## இறப்பு

புற்று நோயால் அவதிப்பட்டு வந்த அவர் ரோஜர் மூர் அவரது 89 வது வயதில் ஸ்விட்சர்லாந்தில் 2017 மே 23 இல் காலமானார்.
# ரோஜர் மூர்

## நடித்த சில படங்கள்

- Live and Let Die (1973),
- The Man With the Golden Gun (1974),
- The Spy Who Loved Me (1977),
- Moonraker (1979),
- For Your Eyes Only (1981),
- Octopussy (1983),
- A View to a Kill (1985)
# குழிநரி

**குழிநரி,** **குள்ளான்** மற்றும் **குள்ளாம்பூச்சி** (**antlions**) என்பது ஒரு பூச்சி ஆகும். இதில் 2,000 இனங்கள் உள்ளன. இது **Myrmeleontidae ** என்ற குடும்பத்தைச் சேர்ந்தது. இதன் குடம்பிகள் அவற்றின் சுறுசுறுப்பான வேட்டை சுபாவத்துக்காக அறியப்படுகிறன. இவற்றில் பல இனங்கள், தனியாக வாழும் இரைகொல்லிப் பூச்சிகள் ஆகும். இவை எறும்பு போன்று ஊர்ந்துவரும் உயிரினங்களைப் பிடித்து உண்ணும். இவை தன் இரையைப் பிடிப்பதற்காக தோட்டங்கள், திறந்தவெளிப் பகுதிகளில், குறிப்பாக மணற்பாங்கானப் பகுதிகளில் தலைகீழ் கூம்புவடிவத்தில் சரிவான குழிகளை உருவாக்குகிறன. இந்தக் குழியின் எந்தப் பாகத்தில் எறும்புபோன்ற பூச்சிகள் கால் வைத்தாலும், அவை குழியின் மையப் பகுதிக்குள் சறுக்கி விழுந்து குழிநரிக்கு உணவாகிவிடும். இவற்றில் வயது வந்த பூச்சிகள் குறைவாகவே அறியப்படுகின்றன. அவை பெரும்பாலும் அந்தியில் அல்லது இருண்ட பிறகு பறக்கின்றன. மேலும் வளர்ந்த இந்தப் பூச்சிகள் தட்டாரப்பூச்சி அல்லது ஊசித்தட்டான் என தவறாக அடையாளம் காண வாய்ப்புள்ளது. அவை சில நேரங்களில் ஆன்ட்லியன் லசிவிங்ஸ் ( **antlion lacewings**) என்று ஆங்கிலத்தில் அழைக்கப்படுகின்றன. மேலும் இதன் குடம்பிகள் மணலில் விசித்திரமான பொறியமைப்பை உருவாக்குவதால் அமெரிக்காவில் சிலசமயம் இதன் குடம்பிகளை டோட்லிபக் (doodlebugs) என அழைக்கப்படுகின்றன.  
குழிநரிகள் உலகம் முழுக்க பரவியுள்ளன. பெரும்பாலும் அவற்றின் குடம்பிகள் (லார்வா) பொதுவாக வறண்ட மற்றும் மணற்பாங்கான பகுதிகளில் குழிபறித்து பதுங்கி உணவை வேட்டையாடக்கூடியன. ஆனால் சில குடம்பிகள் குப்பைகள் அல்லது இலைகளுக்கு இடையில் பதுங்கியபடி தங்கள் இரையை வேட்டையாடுகின்றன.